Αμυζών

Η Αμυζών ήταν μικρή αρχαία πόλη της Καρίας, στη Μικρά Ασία, που βρισκόταν βορείως του Λάτμου. Κατά τον Γ΄ αιώνα π.Χ. ήταν μέλος του Χρυσαορικού συστήματος, δηλαδή της ομοσπονδίας εννέα πόλεων της Καρίας. Από τα νομίσματα της Αμυζώνος που βρέθηκαν φαίνεται ότι κατά τους ρωμαϊκούς χρόνους ήταν αυτόνομη. Κατά τη βυζαντινή περίοδο αποτελούσε έδρα επισκοπής.

Η Αμυζών καταστράφηκε από επιδρομή Τούρκων και τα ερείπιά της σώζονται μέχρι σήμερα.

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 5, σελίδα 176

Αμυζων